תני לי רגע

תני לי רגע הוא סינגל הבכורה של הזמר-יוצר הישראלי מרגי. השיר יצא לאור ב-12 באוגוסט 2018, כסינגל שלא מתוך אלבום, על ידי חברות התקליטים טדי הפקות וגאגא בוקינג.

רקע וכתיבה 
השיר נכתב על ידי מרגי, עדי אולמנסקי ויונתן גולדשטיין והולחן על ידי מרגי, גולדשטיין וג'ון ממן. השיר הוא שיר דאנס-פופ המתאר מערכת יחסים.

ביקורות 
דודי פטימר ממעריב סקר את השיר בחיוב, תוך שאמר כי "העיבוד המוזיקלי העכשווי, המלודי והמתקדם, הליריקה הצעירה ובעיקר הקול, הוייב והפרפורמנס של מרגי גורמים לו להצטייר כמעין "הכלאה" בין ג'סטין ביבר לסטטיק ובן אל אבל עם הטאץ' הייחודי לו."

בן שלו מהארץ סקר את השיר גם הוא, תוך שאמר שהשיר הוא "פופ עכשווי גנרי ולא מלהיב."

מבקר המוזיקה יוסי חרסונסקי סקר את השיר באתרו "יוסמיוסיק" באופן מעורב, תוך העניק לו ציון של שני כוכבי זהב וחצי ואמר כי "כשמדובר בהצלחה מסחרית, למרגי אין את הכריזמה שתאיים על מצליחנים כמו סטטיק ובן אל שלפחות הולכים על הומור. האוריינטציה האופנתית כשלעצמה מייצרת כאן מוצר שנשמע מדי פלסטיק. לא בשר ודם."

וידאו קליפ 
הווידאו קליפ הנלווה שצולם לשיר בוים על ידי רומן בוצ'אצקי והועלה לערוץ היוטיוב של מרגי ב-12 באוגוסט 2018, בסמוך לצאת הסינגל. בקליפ ניתן לראות את מרגי רוקד לצד רקדני ליווי.

נכון למאי 2023, מונה הצפיות של הקליפ עומד על כ-16 מיליון והוא הקליפ השני הנצפה ביותר של מרגי בפלטפורמה, אחרי "הזוג הזה".

מיקומי שיא

הערות שוליים 

שירי 2018
סינגלי בכורה מ-2018
שירי מרגי
שירים בעברית
שירים שהופקו על ידי ג'וני גולדשטיין
שירי דאנס-פופ
וידאו קליפים שבוימו על ידי רומן בוצ'אצקי